text: Landmænd tjener rigtigt godt
  23 september 2011 kl. 08.00
  Trods kristestemning i landbruget, så tjener landmænd rigtigt godt.
   
  Landmænd tjener godt i år. Og det gælder også næste år, viser en prognose.
  Det skyldes især højere fødevarepriser og lave renter.
  Driftsresultatet for en gennemsnitlig heltidslandbrug forventes at blive på godt en halv million kroner i 2011, oplyser Videncentret for Landbrug.
  - Forbedringen fortsætter ifølge prognosen i 2012, hvor det gennemsnitlige resultat forventes at nå over 600.000 kroner pr. bedrift.
  - Alle de tre store produktionsgrene, kvæg, svin og planteproduktion, kan se frem til bedre resultater, siger Klaus Kaiser, der er erhvervsøkonomisk chef i Videncentret for Landbrug i Skejby.
  Der er flere årsager til, at landmændene tjner godt.
  - Der er en stor efterspørgsel på fødevarer, ikke mindst fra Kina og andre lande i Østen. Samtidig er der sket markante forbedringer i effektiviteten på landbrugsbedrifterne, siger Klaus Kaiser.
  